ગુજરાતમાં માતાનું મૂળ મંદિર કોયલા પર્વતના ઊંચા શિખર પર સ્થિત હોવાનું માનવામાં આવે છે. પણ હવે માતાજીની પૂજા જે મંદિરમાં થાય છે તે આ પર્વતથી ઘણું નીચે આવેલું છે. તેની પાછળ એક રસપ્રદ વાત જોડાયેલી છે. કોયલા પર્વત પર સ્થિત મંદિરથી માતાની દૃષ્ટિ સમુદ્રમાં જ્યાં સુધી જતી હતી ત્યાંથી પસાર થનારી હોડીઓ સમુદ્રમાં વિલિન થઈ જતી હતી. એક વખત કચ્છના જગદુ શાહ નામના વેપારીની હોડી ડુબી ગઈ અને તેઓ ભારે મુશ્કેલી બાદ બચ્યા. તે પછી વેપારીઓએ માતાનું મંદિર કોયલા પર્વતની નીચે બનાવડાવ્યું અને માતાને પ્રાર્થના કરી એક નવા મંદિરમાં નિવાસ કરવા માટે. આ પછી સમુદ્રમાં તે સ્થળ પર હોડીઓ ડુબવાની ઘટના બંધ થઈ ગઈ.